C 321/32
MT
Il-Ġurnal Uffiċjali tal-Unjoni Ewropea
11.9.2023
— ir-Renju ta’ Spanja ma osservax l-obbligi tiegħu skont l-Artikolu 15 tad-Direttiva 91/271, moqri flimkien mat-Taqsima D tal-Anness I tal-istess direttiva, fir-rigward tal-agglomerazzjonijiet ta’ Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabañas-Mocejón-Olías-Magán-Villaseca, Cáceres, Candelaria-Casco, Candelaria-Punta Larga, Condado de Huelva II (Chucena-Escacena-Paterna-Manzanilla), Consuegra, Don Benito-Villanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Madridejos, 77 Martos, Medio-Andarax, Mérida, Montijo-Puebla Calzada, Montcada, Palma del Condado, Posadas, Puerto de Santiago-Playa la Arena, Quintanar de la Orden, Rambla (La)-Montalbán, Rubí, San Isidro-Litoral, San Roque, Santoña, Sonseca, Soria, Sueño Azul, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Baños u Villafranca de los Barros.
2) tikkundanna lir-Renju ta’ Spanja għall-ispejjeż.
Motivi u argumenti prinċipali Fir-rikors tagħha, il-Kummissjoni Ewropea tallega erba’ motivi ta’ nuqqas ta’ twettiq ta’ obbligu dwar id-Direttiva tal-Kunsill 91/271/KEE tal-21 ta’ Mejju 1991 dwar it-trattament ta’ l-ilma urban mormi, kif emendata bid-Direttiva tal-Kunsill 2013/64/UE tas-17 ta’ Diċembru 2013 (2).
Permezz tal-ewwel motiv tagħha ta’ nuqqas ta’ twettiq ta’ obbligu, il-Kummissjoni tikkritika lir-Renju ta’ Spanja li naqset milli tissodisfa l-obbligi li huma imposti fuqha skont l-Artikolu 3 tad-Direttiva 91/271 meta ma adottatx il-miżuri neċessarji fir-rigward tal-ġbir tal-ilma urban mormi tal-agglomerazzjonijiet ta’ Acorán; Adeje-Arona; Añaza; CandelariaCasco; Candelaria-Punta Larga; Golf del Sur; Guía de Isora Litoral; La Esperanza-La Laguna Sur-Santa Cruz-Valles (La Laguna, El Rosario, Santa Cruz); Puerto de Santiago-Playa la Arena; San Isidro-Litoral; Sueño Azul; u Valle de la Orotava, fil-gżejjer Canarias, u Medio-Andarax f’Andalucía.
Fir-rigward tat-12-il agglomerazzjoni fil-gżejjer Canarias, il-Kummissjoni tallega, essenzjalment, li dawn l-agglomeraz­ zjonijiet jużaw sistemi individwali mingħajr ma jissodisfaw il-kundizzjonijiet tat-tielet subparagrafu tal-Artikolu 3(1) tad-Direttiva 91/271, li jissuġġetta din l-eċċezzjoni għar-regola tas-sistemi ta’ ġbir, għall-issodisfar ta’ żewġ kundizzjonijiet kumulattivi.
Minn naħa, l-awtoritajiet huma meħtieġa jiġġustifikaw, fuq bażi ta’ każ b’każ, li l-istituzzjoni ta’ sistema ta’ ġbir ma hijiex iġġustifikata, jew għax ma tkun tipproduċi ebda benefiċċju ambjentali jew għaliex l-istituzzjoni tagħha tkun tinvolvi spiża eċċessiva.
Min-naħa l-oħra, is-sistema individwali jew sistema użata oħra għandha tiżgura livell ugwali ta’ protezzjoni tal-ambjent.
Fir-rigward tal-agglomerazzjoni ta’ Medio Andarax f’Andalucía, il-Kummissjoni tallega li din l-agglomerazzjoni ma għandhiex sistema ta’ ġbir għall-ilma mormi tagħha kollu.
Permezz tat-tieni motiv tagħha ta’ nuqqas ta’ twettiq ta’ obbligu, il-Kummissjoni tallega li r-Renju ta’ Spanja naqas milli jissodisfa l-obbligi tiegħu taħt l-Artikolu 4(1) u (3) tad-Direttiva 91/271 billi naqas milli jadotta l-miżuri neċessarji fir-rigward tat-trattament tal-ilma urban mormi tal-agglomerazzjonijiet ta’ Acantilado de los Gigantes; Adeje-Arona; Almansa; Almodóvar del Campo; Almodóvar del Río; Alto Nerbioi-Amurrio; Alto Nerbioi-Laudio; Candelaria-Casco; Candelaria-Punta Larga; Consuegra; Donostia-San Sebastián; Estepa; Genil-Cubillas; Golf del Sur; Guareña-Oliva de Mérida-Cristina; Guía de Isora Litoral; Jódar; La Esperanza-La Laguna Sur-Santa Cruz-Valles (La Laguna, El Rosario, Santa Cruz); Lora del Río; Los Yébenes; Martos; Medio-Andarax; Posadas; Puerto de Santiago-Playa la Arena; Quintanar de la Orden; Rambla (La)-Montalbán; San Isidro-Litoral; San Roque; Santoña; Sueño Azul; Torredonjimeno; Trebujena; Trujillo; Valle de la Orotava; Venta de Baños, u Villanueva del Río-Alcolea del Río.
Skont id-dispożizzjonijiet tal-Artikolu 4(1) tad-Direttiva 91/271, l-Istati Membri għandhom jiżguraw li ilma urban mormi li jidħol fis-sistemi ta’ ġbir għandu, qabel ma jkun skarikat, ikun suġġett għal trattament sekondarju jew trattament ekwivalenti.
L-Artikolu 4(3) jeżiġi min-naħa tiegħu li l-iskariki mill-impjanti ta’ trattament ta’ ilma urban mormi għandhom jissodisfaw ir-rekwiżiti tat-Taqsima B tal-Anness I tad-Direttiva 91/271.
Il-Kummissjoni tqis li dawn l-obbligi ma humiex issodisfatti fl-agglomerazzjonijiet li sar riferiment għalihom fil-paragrafu preċedenti, jew għaliex l-ilma mormi ma jinġabarx b’mod konformi mal-Artikolu 3 ta’ dik id-direttiva u għalhekk ma jistax jiġi ttrattat, jew għaliex mhux l-ilma mormi kollu miġbur huwa suġġett għal-livell ta’ trattament meħtieġ taħt l-Artikolu 4 tad-Direttiva 91/271, u l-iskariki wkoll ma jissodisfawx ir-rekwiżiti stabbiliti fit-Taqsima B tal-Anness I ta’ dik id-direttiva, kif meħtieġ mill-Artikolu 4(3).